
# Камал театры 115 еллык туган көнен бәйрәм итәргә чакыра

22 декабрьдә 15 сәгатьтән 19 сәгатькә кадәр нон-стоп режимында артистлар, режиссерлар, рәссамнар, блогерлар һәм театрның дуслары белән интервьюлар була.

22 декабрьдә Камал театры туган көнен билгеләп үтә. 115 еллык юбилей уңаеннан тамашачылар өчен сюрпризлар әзерләгәннәр.

Камал театрының матбугат хезмәте хәбәр иткәнчә, бу көнне театрның сәхнә артына экскурсияләр була. 10.00 һәм 12.00 сәгатьтләрдә экскурсияләрне Татарстанның халык артисткасы Луара Шакирҗанова алып барачак. Билетлар kamalteatr.ru сайтында.

«Бичара кыз» тамашасы яңа «Шәрык клубы» комплексында күрсәтелә. «Бу бик символик вакыйга. Чөнки беренче татар драматургы Габдрахман Ильясиның „Бичара кыз“ пьесасы буенча куелган премьера, XX гасыр башында „Сәйяр“ беренче профессиональ театр труппасы уйнаган тарихи „Шәрык клубы“ залында тәкъдим ителә», — ди оештыручылар.

Спектакль бәясенә интерактив комплекс буенча экскурсия дә керә (15.00 һәм 17.00).

Туган көн уңаеннан 15 сәгатьтән 19 сәгатькә кадәр нон-стоп режимында артистлар, режиссерлар, рәссамнар, блогерлар һәм театрның дуслары белән интервьюлар була. «Бу көнне Вконтакте, Ютуб, Instagram да трансляцияләрне күзәтеп барыгыз. Эфирларның алып баручысы — Татарстаннын атказанган артисты Фәнис Җиһанша», диелә хәбәрдә.




Следите за самым важным и интересным в Telegram-каналеТатмедиа

## Нет комментариев
Камал театры 115 еллык туган көнен бәйрәм итәргә чакыра